香港蓋分香港島、九龍、新界三部。香港島本道光廿二年英屬香港初立之地，乃《南京條約》之得地；界限街以南之九龍半島暨昂船洲，乃咸豐十年《北京條約》之得地；新界乃光緒廿四年《展拓香港界址專條》之得地。唯新界界限街以北、獅子山以南之地，一九三七年劃為新九龍，今已併入九龍。三部合分十八區，置區議會，以上遞民意。又置民政事務處，以助理行政。